Source: https://www.edilex.fi/uutiset/asiasanat/Kilpailumenettelyrikos
Timestamp: 2020-08-05 18:38:52+00:00
Document Index: 17651577

Matched Legal Cases: ['tuomioistuin ', 'kko ', 'kko ', 'tuomioistuin ', 'tuomioistuin ', 'tuomioistuin ']

5.4.2016 13.03
Hovioikeus arvioi kilpailumenettelyrikosta – kilpailijalle maksettavia korvauksia alennettiin alle puoleenKäräjäoikeus oli tuominnut A:n ja B:n kilpailumenettelyrikoksesta 50 päiväsakkoon, sekä velvoitti heidät yhteisvastuullisesti korvaamaan asianomistajalle X Oy:lle tuoton menetyksestä 100.000 euroa ja liikemaineen menettämisestä, asiakassuhteiden häiriintymisestä ja uusien sopimussuhteiden vaikeutumisesta 50.000 euroa. Hovioikeus ei muuttanut tuomittuja rangaistuksia, mutta kaikki asiaan vaikuttavat seikat huomioon ottaen arvioi X:n tuoton menetyksestä aiheutuneeksi vahingoksi 50.000 euroa ja liikemaineen menetyksen osalta aiheutuneeksi vahingoksi 20.000 euroa. (Vailla lainvoimaa 5.4.2016)
13.9.2013 11.58
Valtioneuvoston kirjelmä eduskunnalle komission ehdotuksesta Euroopan parlamentin ja neuvoston kilpailuoikeudellisia vahingonkorvauksia koskevaksi direktiiviksi Direktiiviehdotuksen tavoitteena on EU:n kilpailusääntöjen tehokas täytäntöönpano. Tarkoituksena on optimoida kilpailuoikeuden täytäntöönpanon vuorovaikutus kilpailuviranomaisten ja kansallisten tuomioistuinten välillä ja varmistaa, että kilpailusääntöjen rikkomisen uhrit voivat saada täyden korvauksen kärsimästään vahingosta. Tavoitteena on myös vähentää vaikeuksia ja alentaa kustannuksia vahingon todistamisessa. Samalla yhdenmukaistettaisiin eri jäsenmaissa toimintaa harjoittavien yritysten oikeussuojan tasoa.
19.6.2013 9.03
EU-tuomioistuin: Asianajajan antamaan oikeudelliseen neuvoon tai kansallisen kilpailuviranomaisen päätökseen vetoamalla ei voi välttyä kartellisakoilta EU-tuomioistuin katsoo itävaltalaisessa ennakkoratkaisuasiassa, ettei SEUT 101 artiklaa rikkonut yritys voi välttyä sakon määräämiseltä, jos rikkominen on johtunut tämän yrityksen erehtymisestä oman toimintansa laillisuudesta asianajajan antaman oikeudellisen neuvon tai kansallisen kilpailuviranomaisen päätöksen sisällön vuoksi.
4.9.2012 16.05
Terveen kilpailun edistämisohjelma hallituksen iltakouluun 19. syyskuuta - päivitäistavarakauppaan pyritään puuttumaanTerveen kilpailun edistämisohjelman valmistelu etenee työ- ja elinkeinoministeriössä. Ohjelma koostuu toimenpiteistä, joiden tavoitteena on lisätä keskeisten kotimarkkinasektoreiden kilpailua ja tehostaa niiden toimintaa. Hallitus käsittelee ohjelmaa iltakoulussa 19. syyskuuta 2012.
Kilpailuviraston vuosikirja 2012 Näkökulmia on ilmestynyt - sisältää useita asiantuntija-artikkeleitaVuosikirja sisältää yhteenvedon Kilpailuviraston toiminnasta vuonna 2011 sekä asiantuntija-artikkeleita muun muassa kilpailunedistämistoiminnosta, kilpailunedistämisen tuloksista, markkinamäärittelystä, määrähinnoittelusta ja julkisista palvelumarkkinoista.
12.6.2012 13.08
Turun yliopisto: Katsastusalan kilpailu on luultua kiivaampaaTurun yliopiston kauppakorkeakoulun CCR Tutkimuspalvelut on toteuttanut tutkimuksen autokatsastuksen markkinoiden kehityksestä ja kilpailusta Suomessa alan yritysten toimeksiannosta. Tutkimuksen mukaan kilpailu alalla on kiristynyt merkittävästi viimeisen neljän vuoden aikana.
28.5.2012 14.33
Kilpailuvirasto lopetti bensiinin tukkumyyntiä itsenäisille huoltamoyrittäjille koskeneet selvityksensä Kilpailuvirasto on lopettanut bensiinimarkkinoihin liittyneet selvityksensä, jotka koskivat erityisesti itsenäisten bensiinikauppiaiden ja öljy-yhtiöiden välisiä tukkuhintoja ja muita sopimusehtoja. Selvityksissä ei havaittu kilpailulain rikkomuksia.
15.2.2012 10.22
EU-tuomioistuimen ennakkoratkaisu kansallisen kilpailuviranomaisen oikeudesta määrätä seuraamuksia kartellista, joka on saanut alkunsa ennen valtion liittymistä Euroopan unioniinKansallinen kilpailuviranomainen ei menetä toimivaltaansa määrätä kansallisen kilpailuoikeuden perusteella seuraamuksia kilpailunvastaisista vaikutuksista, joita kartellilla oli valtion alueella ennen sen liittymistä Euroopan unioniin. Komissiolla ei ole toimivaltaa määrätä seuraamuksia näistä vaikutuksista.
19.10.2011 8.01
Uusi Edilex-kirja: Kartellit teoriassa ja käytännössä Edilexin Lakikirjastossa julkaistun kansantaloustieteen professori Vesa Kanniaisen ja OTT Kalle Määtän tutkimuksen tavoitteena on analysoida sitä, miten taloustiede ja oikeustiede kohtaavat toisensa kilpailuoikeudessa, tarkemmin sanoen kartellien sääntelyssä ja kartellikiellon soveltamiskäytännössä.
17.10.2011 15.14
Kilpailusääntöjen rikkomista koskevia menettelyjä uudistetaan EU-komissio on hyväksynyt toimenpidepaketin, jonka tavoitteena on lisätä osapuolten välistä vuorovaikutusta kilpailunrajoitusmenettelyissä ja vahvistaa osapuolten menettelyllisiä oikeuksia suojaavia mekanismeja.
29.9.2011 16.41
EIT: kilpailuviranomaisen määräämä sakko rinnastui rikosseuraamuksiinEIT katsoi italialaisessa tapauksessa, että diabeteksen toteamiseen tarkoitettujen tutkimusvälineiden myyjälle määrätty kuuden miljoonan euron suuruinen sakko voitiin ankaruuteensa nähden rinnastaa rikosseuraamuksiin ja EIS 6 artiklan 1 kohta soveltui. Kun kilpailuviraston päätös oli voitu saattaa täysivaltaisten tuomioistuinten tutkittavaksi, EIS 6 artiklan 1 kohtaa ei ollut rikottu.
19.9.2011 12.00
Rainer Lindberg - Petra Liesvirta: EU:n tuomioistuinten viimeaikaista kilpailuoikeudellista ratkaisukäytäntöä VTM, MA Rainer Lindberg ja ON, oik. yo Petra Liesvirta esittävät artikkelissaan tiivistetysti EU:n tuomioistuinten keskeistä ratkaisukäytäntöä kilpailuasioissa ajanjaksolla huhtikuu 2010 – elokuu 2011. Artikkelin tarkoituksena on antaa yleiskuva ennen kaikkea SEUT 101 ja 102 artikloiden ratkaisukäytännöstä.
11.8.2011 15.05
Uusi kilpailulaki voimaan 1.11.2011 Keskeisimmät uudistukset koskevat yritysten sakkomaksuja ja yrityskauppavalvontaa. Uudistuksen myötä myös jokaisella kilpailunrajoituksesta vahinkoa kärsineellä on oikeus korvaukseen.
13.7.2011 9.00
Komission kertomus EU:n kilpailupolitiikasta vuonna 2010 ja katsaus koko kilpailupolitiikan historiaan Kilpailupolitiikkaa koskevan kertomuksen 40. vuosipäivän kunniaksi komission kertomuksessa kilpailupolitiikasta vuonna 2010 luodaan aluksi katsaus kilpailupolitiikan ja kilpailusääntöjen soveltamisen valvonnan merkittävimpiin kehityssuuntauksiin 40 viime vuoden aikana. Niihin perussopimuksen määräyksiin, joissa vahvistetaan komission toimivalta ja vastuualueet kilpailupolitiikan alalla, ei ole tehty olennaisia muutoksia 40 viime vuoden aikana, vaikka taloudellinen ja poliittinen ympäristö ovat muuttuneet perinpohjaisesti. Kilpailupolitiikan sääntöjä ja menettelyitä on jouduttu jatkuvasti mukauttamaan, jotta niillä myötävaikutettaisiin EU:n päätavoitteisiin – kuluttajia hyödyttävien sisämarkkinoiden toteuttamiseen ja kilpailukykyisen sosiaalisen markkinatalouden kehittämiseen.
8.6.2011 8.50
Euroopan unionin yleinen tuomioistuin alensi komission Arkemalle ja sen tytäryhtiöille määräämiä kartellisakkojaEuroopan unionin yleinen tuomioistuin on alentanut komission Arkemalle ja sen tytäryhtiöille määräämät reilun 219 miljoonan euron suuruiset kartellisakot 113,3 miljoonaan euroon. Totalille ja Elfille määrättyjä sakkoja ei sen sijaan alennettu.
30.3.2011 9.23
Unionin tuomioistuimelta tuomiot teräspalkkien kartellistaUnionin tuomioistuin on hyväksynyt komission päätöksen sakottaa ArcelorMittal Luxembourgia ja ThyssenKruppia kilpailunvastaisesta toiminnasta teräsalalla.